
NARVA LINNAVALITSUS

MÄÄRUS



Narva                                                                             	______.11.2016. a. nr _______ 



Haridusasutuste tegevuskulude
arvestuslike maksumuste kinnitamine


Määrus kehtestatakse vastavalt koolieelse lasteasutuse seaduse § 27 lõikele 7 ning põhikooli- ja gümnaasiumiseaduse § 83 lõikele 5

§ 1. Kinnitada 2017. aastaks Narva munitsipaalkoolide õppekoha tegevuskulu arvestuslik maksumus ühe õpilase kohta 586 eurot.

§ 2. Kinnitada 2017. aastaks Narva munitsipaallasteasutuste majandamiskulude, personali töötasu ja sotsiaalmaksu ning õppevahendite kulu arvestuslik maksumus ühe lapse kohta        3 756 eurot.

§ 3. Määrus jõustub seadusega sätestatud korras.

Narva Linnavalitsus
Peetri plats 5	
20308 NARVA	  24.11.2016. a nr 3.1-19/33
ÕIEND
Määrusega kinnitatakse 2017. aastaks Narva linna munitsipaalharidusasutuste tegevuskulu arvestuslik maksumus (TKAM) ühe lapse kohta nende tegevuskulude osaliseks katmiseks teiste omavalitsuste poolt (laste hoiuteenuse kulud, kelle elukoht rahvastikuregistri järgi asub nende valdade või linnade haldusterritooriumil ja kes külastab Narva linna munitsipaal-haridusasutust).
TKAM on määratud lähtudes Narva Linnavolikogule kinnitamiseks esitatud Narva linna 2017. aasta eelarve eelnõust (vt Narva Linnavalitsuse 16.11.2016. a otsus):
· Narva linna munitsipaalkoolide (koolide) põhieelarve eelnõus kavandatud kulusumma        3 252 217 eurot (v.a muud üldhariduskulud 171 045 eurot), jagamisel Narva linna territooriumi asuvates koolides õppivate õpilaste arvuga seisuga 10.11.2016. a hariduse infosüsteemi andmetel (5 554 õpilast);
· Narva linna munitsipaallasteaedade (lasteaedade) põhieelarve eelnõus kavandatud kulusumma 9 792 596 eurot (v.a muud alushariduskulud 181 693 eurot), jagamisel Narva linna territooriumi asuvates lasteaedades käivate laste arvuga seisuga 10.09.2016. a hariduse infosüsteemi andmetel (2 607 last).
2017. aastaks tõuseb koolide TKAM võrreldes 2016. a tasemega 5,8% võrra (2016. aastal        554 eurot) 2017. a kulueelarve kasvu tõttu, mille põhjuseks on koolide põhieelarve tööjõukulude suurendamine (alates 01.01.2017. a kuni 470 euroni kuutöötasu alammäära kasv, linnapõhieelarvest töötasu saavate koolide õpetajate kuutöötasu määra 10%-line ning muude töötajate kuutöötasu määra 5%-line tõus), võttes arvesse koolides õppivate õpilaste arvu vähenemist 0,5% võrra (2016. aastal 5 582 õpilast).
[bookmark: _GoBack]2017. aastaks tõuseb lasteaedade TKAM võrreldes 2016. a tasemega 5,6% võrra (2016. aastal 3 556 eurot) 2017. a kulueelarve kasvu tõttu, mille põhjuseks on lasteaedade põhieelarve tööjõukulude suurendamine (alates 01.01.2017. a kuni 470 euroni kuutöötasu alammäära kasv, lasteaedade õpetajate kuutöötasu määra 15%-line, lasteaedade juhtide kuutöötasu määra 10%-line ning muude töötajate kuutöötasu määra 5%-line tõus), võttes arvesse lasteaedades käivate laste arvu vähenemist 3,3% võrra (2016. aastal 2 696 last). Lasteaedade TKAM-i tõus toimus vaatamata 2016. aastal teostatud alusharidussüsteemi arengukava rakendamisega kaasnevate tegevuste tagajärjel tekkinud lasteaedade 2017. a kogueelarve nominaalkärpimisele.

